તુલા: આ રાશિના જાતકોને આ વર્ષમાં આકરી ગ્રહદશા બેસે છે. તેથી જન્મદિવસ સિવાય આખું વર્ષ સફેદ વસ્ત્રો જ ધારણ કરવા. પણ જો ધોળા વાળ હોય તો કાળા વસ્ત્રો ધારણ કરવા. અને કાળા વાળ હોય તો સફેદ વસ્ત્રો ધારણ કરવાની સલાહ છે. જેને વાળ નથી એમના માટે ચિંતાનું કોઈ કારણ નથી. પણ તેમણે ટાલપુરાણના પાઠો કરવા હિતાવહ છે. બને તો આખું વર્ષ સેકન્ડ કાંટા વગરની ઘડિયાળ જ પહેરવી. મહોલ્લાના પાંચ તોફાની છોકરાઓ અને પાંચ કલાકારોને આઈસ્ક્રીમ ખવડાવવાથી નડતાં ગ્રહોને ટાઢા કરી શકાશે. જો દિવસમાં ત્રણ કરતાં વધારે છીંક આવે તો તે દિવસે છીંક પછી નકોરડો ઉપવાસ કરવાનો રહેશે. રાતે હીંગની ફાકી મારવાથી ખરાબ સ્વપ્નાઓ અટકાવી શકાશે.